Иван Вазов
Филаделфия

chitanka.info

В Неапол хубавий приеха ни отлично.

Гостилникът във фрак, със ганти, с почитанье

какви, отде сме най-любезно ни попита:

в регистра пожела да впише имена ни.

„От Филипополи!“ — казах му равнодушно.

— От Филаделфия? — Segnore, извинете:

от Филипополи! — Voi Siete americani?

— Не, българи сме ний! Да, българи сме, клетий!

Аз станах вир-вода, доде да му разправя

за нашата земя, народност и Балкани…

Най-после, убеден, гостилникът излезе,

като мълвеше пак: „Si, si, americani“.

Неапол, 1884

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.